સોશ્યલ મિડીયામાં આજેપણ સૌથી વધુ પ્રભાવ હોય તો ફેસબુકનો છે. દર મહિને નવી ટેકનિકનો ઉમેરો કરતાં ફેસબુકના સંચાલકો માને છે કે દુનિયાને જોડવાનું મહત્વનું કદમ ફેસબુકનું માધ્યમ છે. ખોવાયેલા મિત્રોને ભેગા કરવાનું આ પ્લેટફોર્મ છે. સોશ્યલ મિડીયાના આંકડા જોતાં ફેસબુકના મંથલી એક્ટિવ યુઝર્સની સંખ્યા સૌથી વધુ 2196 મિલિયન થવા જાય છે. ફેસબુક પછી બીજાસ્થાને વોટ્સ અપ આવે છે. આ બન્ને સાઇટ્સ જીવન સાથે વણાઇ ગયેલી છે. વોટ્સઅપના મંથલી યુઝર્સનો આંકડો 1500 મિલિયન સુધી પહોંચી ગયો છે. સોશ્યલ મિડીયામાં ઢગલાબંધ એપ્લિકેશન કે સાઇટ્સ મોજૂદ છે પરંતુ લોકો સૌથી વધુ ઉપયોગ કરે છે તે ફેસબુક અને વોટ્સ અપ છે. ત્રીજાક્રમે 1300 મિલિયન સુઝર્સ સાથે મેસેન્જર આવે છે જે ફેસબુકનો જ એક ભાગ છે. ચોથાક્રમે 1000 મિલિયન યુઝર્સ સાથે ઇસ્ટાગ્રામ અને 336 મિલિનય સાથે ટ્વિટર આવે છે. ટ્વિટર એક પ્રભાવશાળી માધ્યમ એટલા માટે છે કે જેમાં તુરંત રિપ્લાય આવે છે. રાજકીય નેતાઓ, બિઝનેસ હાઉસ, સેલેબ્રિટીઝ, વ્યવસાયકારીઓ તેમજ હવે તો બ્યુરોક્રેસી ટ્વિટરમાં સૌથી વધુ યોગદાન આપે છે. મોદી સરકારની સિદ્ધિઓ પાર્ટીના કાર્યકરો જનજન સુધી પહોંચાડતા નથી પરંતુ સોશ્યલ માધ્યમ જ પહોંચાડે છે. હવે તો ચૂંટણીમાં પણ કાર્યકરો કરતાં આ માધ્યમો સુપરપાવર બન્યાં છે.